|  |
| --- |
| **A hulladékgazdálkodók által fizetendő felügyeleti díj** |
| **Hatáskörrel rendelkező szerv megnevezése, illetékességi területe:** | Jász-Nagykun-Szolnok Megyei Kormányhivatal Környezetvédelmi, Természetvédelmi és Hulladékgazdálkodási Főosztály*általános illetékességgel*: Jász-Nagykun-Szolnok Megye*különös illetékességgel*: A sajátos építményfajták körébe tartozó honvédelmi és katonai célú építményekkel összefüggő környezetvédelmi és természetvédelmi hatósági ügyek esetén Magyarország egész területe. |
| **Ügyintézéshez szükséges dokumentumok, okmányok:** | felügyeleti díj megfizetését igazoló dokumentum |
| **Felügyeleti díj meghatározása:** | a hulladékgazdálkodási engedélyhez vagy nyilvántartásba vételhez kötött tevékenységekkel kapcsolatos felügyeleti díj megfizetésének részletes szabályairól szóló 95/2013. (X. 14.) VM rendelet szerint |
| **Alapvető eljárási szabályok:** | - |
| **Az eljárást megindító irat****benyújtásának módja****(helye, ideje):** | - |
| **Ügyfélfogadás rendje:** | Zöld-Pont Iroda: 5000 Szolnok, Ady E. út 35-37. ügyféltérhétfő: 8:00-17:00, szerda: 8:00-16:00,csütörtök: 13:00-16:00, péntek: 8:00-12:00 |
| **Az ügyek intézését segítő útmutatók, az ügymenetre vonatkozó tájékoztatás:** | részletes tájékoztatás a táblázat után |
| **Az ügyintézéshez használt** **letölthető formanyomtatványok:** | - |
| **Az ügytípusokhoz kapcsolódó jogszabályok jegyzéke:** | a hulladékról szóló 2012. évi CLXXXV. törvény,a hulladékgazdálkodási engedélyhez vagy nyilvántartásba vételhez kötött tevékenységekkel kapcsolatos felügyeleti díj megfizetésének részletes szabályairól szóló 95/2013. (X. 14.) VM rendelet |
| **Tájékoztatás az ügyfelet megillető jogokról és az ügyfelet terhelő kötelezettségekről:** | az ügyféli jogok és kötelezettségek:* Iratbetekintési jog.
* Az ügyfél bármikor nyilatkozatot, észrevételt tehet.
* Az ügyfél köteles jóhiszeműen eljárni és a többi résztvevővel együttműködni.
* Senkinek a magatartása nem irányulhat a hatóság megtévesztésére vagy a döntéshozatal, illetve a végrehajtás indokolatlan késleltetésére.
* Az ügyfél és az eljárás egyéb résztvevője jóhiszeműségét az eljárásban vélelmezni kell. A rosszhiszeműség bizonyítása a hatóságot terheli.
 |

A hulladékról szóló 2012. évi CLXXXV. törvény bevezette hulladékgazdálkodók által fizetendő felügyeleti díj rendszerét. A felügyeleti díj megfizetésének részletes szabályait a 95/2013. (X.14.) VM rendelet tartalmazza.

**Díjfizetésre kötelezett**

Az a gazdálkodó szervezet, amely a 2012. évi CLXXXV. törvény alapján hulladékgazdálkodási engedélyhez vagy nyilvántartásba vételhez kötött tevékenységet folytat - kivéve a közszolgáltatót, valamint azt az esetet, ha a tevékenység az egységes környezethasználati engedélyezés hatálya alá tartozik -, a tárgyév február 28-ig a hulladékgazdálkodási hatóság részére éves felügyeleti díjat fizet.

Hulladékgazdálkodási tevékenységek alatt a 2012. évi CLXXXV. törvény 2. § (1) bekezdés 26.-26d. pontokban foglaltak értendők.

**A felügyeleti díj mértéke, befizetés határideje:**

* hulladékgazdálkodási engedélyhez kötött tevékenység esetén telephelyenként (a fióktelepet, valamint telephely hiányában a székhelyet is ideértve) 40 000,- (azaz negyvenezer) forintot kell fizetni tárgyév február 28-ig
* a tevékenység év közben történő megkezdése esetén a felügyeleti díj arányos részét kell megfizetni a hulladékgazdálkodási engedély jogerőre emelkedését követő 30 napon belül

**Fizetés módja:**

* Egy összegben átutalási megbízással. A megjegyzés rovatba kérjük feltüntetni: „hulladékgazdálkodási felügyeleti díj”, valamint a vonatkozó engedély számát
* A díjfizetés kedvezményezettje a környezetvédelmi hatóság: Jász-Nagykun-Szolnok Megyei Kormányhivatal Környezetvédelmi, Természetvédelmi és Hulladékgazdálkodási Főosztály
* számlaszáma: MÁK 10045002-00335694-00000000